สะใภ้ “เสี่ยต้อยติ่ง” ขึ้นแท่นผู้ถือหุ้นใหญ่ NEWS หลังเก็บหุ้นเพิ่มทุน 2 พันล้านหุ้น
สะใภ้ “เสี่ยต้อยติ่ง” ขึ้นแท่นผู้ถือหุ้นใหญ่ NEWS หลังเก็บหุ้นเพิ่มทุน 2 พันล้านหุ้น
23 ก.ย. 2559

ผู้สื่อข่าวรายงานว่า ตามที่ประชุมสามัญผู้ถือหุ้นประจำปี 2559 ของ บริษัท นิวส์ เน็ตเวิร์ค คอร์ปอเรชั่น จำกัด (มหาชน) หรือ NEWS เมื่อวันที่ 7 เมษายน 2559 มีมติเสนอขายให้แก่บุคคลในวงจำกัด และ/หรือผู้ลงทุนสถาบัน และ/หรือผู้ลงทุนที่มีลักษณะเฉพาะ (Private Placement) จำนวน 6,000,000,000 หุ้น มูลค่าที่ตราไว้หุ้นละ 5 บาท
โดยเสนอขายในราคาตลาด ซึ่งคำนวณโดยอ้างอิงกับราคาปิดหรือราคาเฉลี่ยถัวเฉลี่ยถ่วงน้ำหนักของหุ้นบริษัทฯ ในตลาดหลักทรัพย์รวม 7-15 วันทำการ ก่อนวันที่มีการออกและเสนอขาย โดยร้อยละ 50 ของหุ้นที่ออกและจำหน่ายในแต่ละคราวให้อยู่ภายใต้เงื่อนไขระยะเวลาห้ามขายหุ้น (Silent Period) เป็นระยะเวลา 6 เดือน นับตั้งแต่วันที่หุ้นในส่วนที่เพิ่มทุนของบริษัทฯเริ่มทำการซื้อขายในตลาดหลักทรัพย์
ทั้งนี้จำนวนนักลงทุนเฉพาะเจาะจงที่ได้รับการจัดสรรในครั้งนี้คือ นางสาวฐานุตรา สื่อวีระชัย จำนวนหุ้นที่ได้รับการจัดสรร 2,000,000,000 หุ้น ราคาเสนอขายต่อหุ้น 0.077 บาท มูลค่ารวม 154,000,000 บาท กำหนดระยะเวลาชำระเงินค่าหุ้นเพิ่มทุนภายในวันที่ 5 ตุลาคม 2559
อนึ่ง นางสาวฐานุตรา สื่อวีระชัย สมรสกับ นายพิสิษฎ์ พิพัฒน์วิไลกุล บุตรของนายสุวิทย์ พิพัฒน์วิไลกุล หรือ เสี่ยต้อยติ่ง
สำหรับโครงสร้างผู้ถือหุ้นก่อนและหลังการเพิ่มทุนเป็นดังนี้
